**Zapisnik 3. seje IO OZS, ki je potekala v četrtek, 22. maja 2014 ob 18. uri, v prostorih FGG na Jamovi 2 v Ljubljani.**

Prisotni člani IO: Klemen Kenda (OK Azimut), Dušan Petrovič (OK Polaris), Vladimir Sedej (OK Azimut), Andrej Borštnik (OK Tivoli), Aleš Ferenc (OK Tivoli), Andraž Hribar (OK Brežice), Jernej Zorman (OK Komenda), Krešo Keresteš (OK Trzin)

Opravičeni: Ana Plavčak (Škofjeloški OK), Daniel Lebar (OK Slovenske Konjice), Boris Bauman (Mariborski OK), Mojca Flerin (Kamniški OK)

Odsotni: Grega Raj (OK Slovenj Gradec)

**Dnevni red:**

1. Pregled zapisnika in realizacije sklepov 2. seje IO OZS
2. Uskladitev ciljev IO OZS v obdobju 2014+ (vodi Klemen)
   1. Opredelitev glavnih prioritet v prihajajočem obdobju
3. Finance (vodi Vlado)
   1. Hiter pregled stanja (Vlado)
   2. Interni razpisi (Vlado)
   3. Sodelovanje v prijavi na razpis sCOOL in informacija o pripravi gradiva pri OK Komenda (Ajda, Nejc)
   4. Priprava mladinske izmenjave s Švedsko (Ajda)
   5. Mladinski projekt med Alpe Adria (Klemen)
   6. Sponzorstva
      1. CRAFT (Ajda/Klemen)
      2. Moscompass (Ana)
      3. ISC/Siven (Klemen)
4. Tekmovalni sistem (vodi Andrej)
   1. Potrditev regularnosti tekem OZS
   2. Spremembe tekmovalnega pravilnika
   3. Prestavitev DP srednje
5. Reprezentance (vodi Klemen)
   1. Plačilo startnin 1. AC/ÖSTM staffel (Klemen)
   2. Potrditev reprezentance EYOC/JWOC (Jan)
   3. Poročilo ETOC 2014 (Krešo)
   4. Novi dresi OZS
6. SportIdent (vodi Nejc)
   1. Nabava
   2. Novi cenik
   3. Cenik za izposojo OK Azimut za treninge mladincev, cenik za treninge OLP (10 SI postaj)
7. Šolska orientacija (vodi Aleš)
   1. Poračun DP šolsko 2013 (Aleš)
   2. Slo3days - šolska tekma - izposoja čipov (Aleš)
   3. Zbiranje informacij o organizaciji športnih dni po Sloveniji
   4. Upoštevanje tekmovalnega pravilnika (organizacijsko) za DP šolsko in/ali za DP študentsko (izogibanje tehničnim napakam) (Aleš, Eneja, Jaka)
   5. Sodelovanje z Matejem Pagonom (Aleš)
8. Razno
   1. Poročilo Feštival (Ana)
   2. Mednarodna dejavnost (Klemen)
      1. Sprint-relay seminar (Italija, 8. 7.)
      2. President’s conference (Italija, med WOC)
      3. Inciativa 3-regioni (spremembe)
   3. Vključitev AR v IOF

K 1 – Pregled zapisnika

Zaradi pozne priprave zapisnika je realizacija sklepov 2. seje IO OZS pešala. Zaradi pomanjkanja časa IO OZS ugotavlja, da sklepa 4.3 (metodologija za oceno škode na kartah) ne bo mogoče realizirati. Ostali nerealizirani sklepi so:

**Sklep 5.1**: Programe dela reprezentanc se pripravi glede na sredstva. Rok za uskladitev programov je 14 dni. ***Soglasno sprejet.***

***ni izvedeno, a niti ni potrebe***

**Sklep 5.2**: Za posamezne reprezentance se poskuša določiti osebo, ki bo operativno skrbela za dokumentacijo in evidence v zvezi z uporabo sredstev v skladu s programom. ***Soglasno sprejet.***

***Izvedeno, članska Klemen, mladinska Jan, precizna Krešo***

**Sklep 9.1:** Komisija za priznanja do naslednje seje pripravi predlog dopolnitev in sprememb Pravilnika za pohvale in priznanja OZS, katerega se pošlje v razpravo po klubih. ***Soglasno sprejet.***

**izvedeno*, do naslednje seje se sproži razprava po klubih***

**Sklep 9.3:** Ana P. bo kontaktirala Andrejo Anžur in Bojana Jevševarja za stare arhivirane dokumente. ***Soglasno sprejet.***

***ni izvedeno***

**Sklep 9.4:** Klemen hrani elektronski arhiv OZS **in ga združi skupaj z Dušanovim obstoječim arhivom**. ***Soglasno sprejet.***

***ni izvedeno***

Ostali sklepi so bili realizirani ali pa njihovo izvajanje že poteka. Velja izpostaviti Vladotovo delo pri internih razpisih in zahtevkih za izplačila sredstev na MIZS, stekli so tudi pogovori z Matejem Pagonom, ki jih vodi Aleš Ferenc.

**Sklep 1.1:** Postopek zbiranja informacij o škodi na kartah vodi Ana Plavčak (sklepa 4.1 in 4.2).

Klube se vzpodbudi, da glede na svoje zmožnosti pripravijo podatke za svojo karto. Hkrati spremljamo morebitno možnost kakršnekoli pridobitve sredstev za povrnitev škode, v takem primeru glede na zbrane podatke sestavimo oceno škode.

K 2 – Cilji IO OZS

Klemen je predstavil shemo ciljev/področij aktivnega delovanja OZS, ki je bila narejena na podlagi vnosa (sicer redkih) članov IO OZS v skupno preglednico ciljev. Povedal je, da je večina ciljev med seboj tesno prepletenih in da bi si OZS morala prizadevati za dobro delo na vseh področjih. Realnost pa je, da je čas prostovoljcev za delo v OZS omejen in da se je zaradi tega potrebno osredotočiti na nekaj izmed teh ciljev.

Povedal je, da se v klubih precej dela na nivoju šolske orientacije oz. dela z mlajšimi (priprava različnih gradiv, priprava na sodelovanje na razpisih EU). Kaže se iniciativa za bolj sistematično delo z mediji in sponzorji. Ker smo prostovoljna organizacija s posamezniki, ki imajo jasno začrtane svoje osebne cilje, moramo predvsem biti sposobno podpreti tiste, ki želijo delati.

Po krajši debati je IO OZS sklenil, da večjo pozornost v prihajajočem obdobju osredotoči predvsem na delo z mladimi in hkrati skušamo aktivno vključiti tudi njihove starše. Razmišljamo tudi o prilagoditvi tekmovalnega sistema, narediti tekme cenejše ter lokacijsko enostavneje dostopne. Smiselno bi bilo tudi vsebinsko in oblikovno nagraditi spletno stran, s katere bi bilo lažje razbrati lokacije ali termine treningov.

**Sklep 2.1:** IO OZS soglaša, da se v obdobju 2014/2015 v OZS predvsem posveti delu z mladimi.

Ob tem je Klemen opozoril še na izvajanje večjih aktivnosti v okviru OZS. Le-te morajo biti ustrezno in predhodno načrtovane (zabeležene v letnem načrtu OZS), da zanje, če je le mogoče, lahko zaprosimo tudi za različna finančna sredstva.

K 3 – Finance

Pri precizni orientaciji s v okviru sredstev skuša zagotoviti ureditev spletne podstrani.

**Sklep 3.1:** IO OZS potrjuje predloga razpisov za projekta »Precizna orientacija« in »Razvijamo OT v šolah«. Rok za oddajo predlogov je 15. junij 2014. Razpisi se objavijo na spletni strani. Komisijo za pregled vlog sestavljajo blagajnik Vlado Sedej ter dva člana IO, predstavnika klubov, ki ne bodo oddali kandidatur na razpis.

Klemen je predstavil uspešno kandidaturo za sredstva v območju AA za trening kamp v okviru orientacijske tekme Alpe-Adria 27. – 29. 6. v Italiji. Pridobljena sredstva se bo porabilo za mladince stare od 13 do 16 let. Prijave kandidatov zbira Klemen.

Klemen je predstavil idejo za organizacijo mladinske izmenjave s kako od orientacijsko bolj razvitih držav (v obliki trening kampa), zaenkrat se odloži.

Predstavil je tudi skupno kandidaturo orientacijskih zvez na območju Alpe-Adria na temo razvoja šolske orientacije in dela z mladimi. Razmišlja se o kandidaturi v naslednjih letih.

V zvezi s sponzorstvi so bili sprejeti naslednji sklepi.

**Sklep 3.1:** Ano se pooblasti za pogovore s potencialnimi sponzorji, o rezultatih redno obvešča

**Sklep 3.2:** IO OZS se strinja s pogoji sodelovanja s podjetjem Ebatt (zastopnik opreme Craft). ***Soglasno sprejet.***

**Sklep 3.3:** Ana Plavčak dodatno razjasni pogoje iz sponzorske pogodbe z Moscompass.

**Sklep 3.4:** IO OZS potrjuje dolgoročno sodelovanje v zvezi z dobavo reprezentančnih oblačil s podjetjem Siven.

K 4 – Tekmovalni sistem

IO OZS se je seznanil s poročilom s tekem SOL1, 2 in 3, ki so jih je pripravili Iztok Rojc, Sandi Kmetič in Aleš Borštnik. Poročilo Sandija Kmetiča, ki so mu priložene karte s progami v digitalni obliki, bi lahko služilo za model sodnikom tudi v bodoče.

**Sklep 4.1:** IO OZS potrjuje regularnost naslednjih tekem: SOL 1 (Lipica) v organizaciji DROT, SOL2 (Mavhinje) v organizaciji AŠZ Gaja in SOL3 (Dobravlje na Krasu) v organizaciji OK Polaris.

**Sklep 4.2:** Tekmi na Rogli se v letošnji sezoni zaradi pomanjkanja prostih terminov in pričakovane slabe udeležbe v razpoložljivih terminih ne nadomesti. DP srednje se izvede v začetku oktobra na Hrastovcu, DP ultra dolge se izvede po možnosti v novembru ali kasneje.

**Sklep 4.3:** TSK je posredoval osnutek novega tekmovalnega pravilnika za orientacijski tek in ga da v javno obravnavo prek obveščevalnih list IO OZS. Pri kandidaturah za tekme SOL 2014 se skuša vključiti tudi bolj atraktivne oblike.

K 5 – Reprezentance

**Sklep 5.1:** IO OZS soglaša, da se iz sredstev članske reprezentance startnina za 1. AC/ÖSTM staffel krije tudi mladincem (Urša Beguš, Žan Luka Šumečki, Peter Tušar, Blaž Petrovič) in organizatorju odprave (Klemen Kenda).

**Sklep 5.2:** IO OZS ni glede mladinske reprezentance sprejel nobenega sklepa.

IO OZS se je seznanil s poročilom z ETOC.

Klemen je na kratko predstavil osnutke novih dresov reprezentanc v OT in predstavil idejo, da bi obliko dresov ohranili pri vseh odpravah v tujino, zlasti bi morali biti pazljivi pri šolskih reprezentancah, ki v svoji skoraj 20-letni zgodovini udeležb na svetovnih šolskih prvenstvih niti 2x niso uporabile enakih oblikovnih rešitev za svoja oblačila.

**Sklep 5.4:** Vse uradne slovenske odprave na mednarodna tekmovanja so od leta 2015 dolžne uporabljati uradni dres Slovenske reprezentance.

**Sklep 5.5:** Vodja komisije za šolska tekmovanja sproti poskrbi, da bodo šolske ekipe naročale uradno opremo.

K 6 – SportIdent

**Sklep 6.1:** Cena dolgoročne izposoje opreme SI za potrebe treningov mladincev po klubih znaša 30 EUR/mesečno (za komplet 15 SI postaj). Po potrebi jo mora dati vedno na voljo OZS.

**Sklep 6.2:** Če ni drugače dogovorjeno, je opremo SI je potrebno skrbniku dostaviti do srede po tekmovanju.

**Sklep 6.3:** IO OZS za potrebe izvedbe športnih dni na šolah in šolskih tekmovanj odobrava izposojo sistema SI (mali komplet) po ceni 30 EUR/dan, pri čemer je izposoja čipov brezplačna.

K 7 – Šolska orientacija

V šolskem pravilniku je prišlo do sprememb pri poimenovanju kategorij. Črkovne oznake si odslej sledijo po starosti: osnovna šola (A, B, C), srednja šola (D, E). Spremenjeno bo tudi točkovanje, ki pa še ni dodelano.

**Sklep 7.1:** OZS nameni OK Tivoli znesek 530 EUR kot prispevek za izvedbo Državnega šolskega orientacijskega tekmovanja.

**Sklep 7.2:** Aleš prek obveščevalnih list OZS klube pozove, da za objavo svojih šolskih aktivnosti (tekmovanj in športnih dni) na strani Šolskega orientacijskega teka (sot.si) posredujejo informacije na elektronski naslov skrbnika.

IO OZS se je seznanil z Aleševim poročilom o sodelovanju z Matejem Pagonom.

K 8 – Razno

Klemen je na kratko predstavil poročilo s Feštivala in izpostavil, da za organizacijo delavnic, ki so sicer v interesu OZS ni bilo dovolj kandidatov. Povedal je še, da je to sicer splošen problem v OZS (in verjetno tudi širše), pri čemer je ugotovil, da je kandidate potrebno poiskati in jih osebno povprašati za pomoč pri izvedbi določene naloge. Kljub temu je pozval k večji angažiranosti posameznikov pri zagotavljanju skupnih aktivnosti.

Klemen je poročal, da se v okviru WOC-a odvija še nekaj zanimivih aktivnosti. Prva je seminar za organizatorje mešanih sprint štafet, druga je predsedniška konferenca, tretja kartografska konferenca. Povedal je, da se bo predsedniške konference udeležil.

**Sklep 8.1:** Klemen prek IO OZS obveščevalne liste pozove morebitne kandidate za udeležbo na seminarju o organizaciji mešanih sprint štafet. OZS kandidatu pokrije stroške kotizacije.

Klemen je poročal, da se po razkroju ideje o tekmovanju 3 dežel v letu 2013 pojavlja iniciativa, da bi za pokal treh dežel štela ena sama tekma, ki bi bila organizirana vsako leto na isti datum (in sicer 1. maja). Ta termin bi bil znan v naprej in bi ga lahko druge zveze upoštevale pri oblikovanju svojih koledarjev.

Na temo vključitve pustolovskih tekmovanj pod okriljem IOF je OZS povprašal pomembne posameznike in skupine s tega področja v Sloveniji za mnenje. Podani h je bilo nekaj mnenj , ki različno podpirajo ali ne podpirajo idejo: mnenje Uroša Buriča in društva Vaitapu, mnenje AK Vipava, Petra Vrčkovnika (AR Slovenija), Dušana Petroviča (OK Polaris) in Janeza Korošca (Pustolovec Rajd).

**Sklep 8.2:** OZS ima pomisleke do predlagane vključitve AR pod okrilje IOF zaradi neprilagojenosti predlaganih pravil posebnostim zakonodaje in možnosti izvedbe.

**Sklep 8.3:** Glede na rezultate Državnega univerzitetnega prvenstva in ostale rezultate v tekmovalni sezoni IO OZS predlaga Ajdo Flašker (OK Komenda) in Andreja Borštnika (OK Tivoli) za udeležbo na Svetovnem študentskem orientacijskem prvenstvu.

Seja je bila zaključena ob 21:45.